b'\n_START_ARTICLE_\nGavriil Petrovi\xc4\x8d Vaselicki\n_START_SECTION_\n\xc5\xbdivljenje\n_START_PARAGRAPH_\nNjegova dru\xc5\xbeina je izhajala iz Dalmacije; njegov stari o\xc4\x8de se je v \xc4\x8dasu Petra I. preselil v Rusijo. Voja\xc5\xa1ko izobrazbo je prejel v Artilerijski in in\xc5\xbeenirski \xc5\xa1oli poljskega plemstva; 15. marca 1790 je kon\xc4\x8dal \xc5\xa1olo kot bajonetni kadet._NEWLINE_Takoj je vstopil v vojno proti \xc5\xa0vedom, zakar je bil povi\xc5\xa1an v podporo\xc4\x8dnika. Leta 1792 je sodeloval v bojih proti poljskim konfederacijskim silam._NEWLINE_Leta 1803 je bil s \xc4\x8dinom stotnika imenovan za poveljnika baterije. V letih 1806-12 je sodeloval v bojih proti Turkom. Leta 1810 je bil zaradi uspehov povi\xc5\xa1an v podpolkovnika in 29. decembra 1811 v polkovnika; isto\xc4\x8dasno je postal poveljnik 7. rezervne artilerijske brigade._NEWLINE_Med patriotsko vojno leta 1812 je bil sprva poveljnik celotne artilerije 3. zahodne armade, kljub temu da so bili v armadi vi\xc5\xa1ji artilerijski generali. 26. maja 1813 je bil tudi sam povi\xc5\xa1an v generalmajorja._NEWLINE_Od leta 1817 naprej je bil na\xc4\x8delnik \xc5\xa1taba Samostojnega orenbur\xc5\xa1kega korpusa. 22. avgusta 1826 je bil imenovan za generalporo\xc4\x8dnika.'